તા. ૦૩-૦૬-૨૦૧૪ ના રોજ અંજાર મુકામે મહાસભાનું સુકાન સંભાળ્યું ત્યારથી આજરોજ સુધી છ માસ દરમ્યાન ‘સેતુ સમાજ સંદેશ’ના વાચકો દ્વારા ‘સેતુ સમાજ સંદેશ’ ન મળ્યાની ફરીયાદો મારા સુધી પહોંચી અને ખાસ તો સપ્ટેમ્બર અને ઓક્ટોબર’૧૪ માસના અંકો ઘણાને ન મળ્યાની ફરિયાદ મળી ત્યારે આ બાબતે કંઈક નક્કર પગલા ભરવાની જરૂરીયાત જણાઈ. સેતુ સમાજ સંદેશની સમિતિ સાથે આ બાબતે ચર્ચા–વિચારણા કરી આ પ્રશ્નનું નિરાકરણ લાવવા માટે ‘સેતુ સમાજ સંદેશ’ને ઈન્ટરનેટ પર મુકવાનો સુજાવ સામે આવ્યો સમગ્ર દુનિયા આજે ઈન્ટરનેટના માધ્યમથી ખૂબજ નાની બની ગઈ છે ત્યારે આપણે આ ટેકનીકનો ઉપયોગ શા માટે ન કરીએ ? આ બાબતે તુરંતજ નિર્ણય લઇ જેમ બને તેમ ઝડપથી ‘સેતુ સમાજ સંદેશ’ને ઈન્ટરનેટ પર મુકવાનો ની નિર્ણય લેવામાં આવ્યો અને શ્રી વિજયભાઈ પ્રાગજીભાઈ પઢીઆર તથા શ્રી હિતેશ ભોગીલાલભાઈ ચૌહાણને આ કાર્ય માટે જવાબદારી સોંપવામાં આવી. કહેતા આનંદ થાય છે કે , શ્રી વિજયભાઈ પઢીઆર ,શ્રી હિતેશભાઈ ચૌહાણ, શ્રી વિનોદભાઈ પઢીઆર અને શ્રી અજયભાઈ પઢીઆર સંનિષ્ઠ પ્રયાસોથી ખુબ જ ટુંકાગાળામાં આ કાર્ય પુરૂં કરી ભિલાઈ મધ્યે આપણે ‘સેતુ સમાજ સંદેશ’ની વેબસાઈટ તૈયાર કરી તેનું ઉદ્દઘાટન કરી રહ્યા છીએ. મને આશા નહીં પણ વિશ્વાસ છે કે આ કાર્ય સમાજના દરેક સમાજબંધુઓને ઉપયોગી થઇ રહેશે. આવનાર દિવસોમાં સેતુ સમાજ સંદેશ વધુમાં વધુ સમાજબાંધવોને રાષ્ટીય મહાસભાની મુખ્ય ધારા સાથે જોડવામાં અને મહાસભાની પ્રવૃત્તિઓને દરેક સમાજબંધુઓ સુધી પહોંચાડવા માટેનું મુખ્ય માધ્યમ બની રહે તેવી હાર્દિક શુભકામના સહ...